Шығыстарға инвестициялық шолу, 
оны өткізу қорытындылары бойынша қорытындылар мен ұсынымдар

Республикалық бюджет комиссиясы отырысының 2026 жылғы 28 шілдедегі № 11 хаттамасын орындау мақсатында инвестициялық шолу жүргізілді 
1. Шығыстарға инвестициялық шолу Шығыстарға шолу жүргізу, мақсаттарды, тақырыптарды, объектілерді, өлшемшарттарды, көлемді (қамтуды), деңгейді, уақыт шеңберін, кезеңділікті айқындау қағидаларына сәйкес жүргізілді (Қазақстан Республикасы Ұлттық экономика министрінің 2025 жылғы 23 мамырдағы № 33 бұйрығы).
Шығындарды инвестициялық шолу шеңберінде:
- жоспарланған шығыстардың орындылығы мен өзектілігіне;
- инвестициялық шығыстардың тиімділігі мен нәтижелілігіне;
- шығыстардың қайталануының болуына;
- шығыстардың мемлекеттік саясаттың басымдықтарына сәйкестігіне;
- шығындарды оңтайландыру және қайта бөлу әлеуетіне кешенді бағалау жүргізілді.
Инвестициялық шолу жүргізудің мақсаты:
- 2026-2029 жылдарға арналған нысаналы индикаторларға қол жеткізу үшін шығыстарды одан әрі жоспарлаудың қажеттілігі мен орындылығын айқындау;
- басымдығы төмен және (немесе) тиімсіз шығыстарды қысқарту және (немесе) шығыстарды қайта бағыттау үшін мүмкіндіктерді анықтау;
- бюджеттік қаражатты үнемдеуді қамтамасыз ету.
-  мемлекеттік инвестициялық жобалардың мемлекеттік жоспарлау жүйесінің құжаттарына, Қазақстан Республикасы Президентінің Қазақстан халқына жыл сайынғы Жолдауларына сәйкес болуы;                      
- қаржыландыру көлемдерінің негізділігі және мемлекеттік инвестициялық жобалардың басымдығын айқындау; 
- экономиканың шектес салаларына (салалар) мемлекеттік инвестициялық жобаларды іске асырудың болжамды мультипликативтік әлеуметтік-экономикалық әсері, оның ішінде бюджеттің кіріс бөлігін толықтыруға, жаңа жұмыс орындарын құруға әсер ету; 
- мемлекеттік инвестициялық жобалар мен оларды барынша азайту жөніндегі іс-шаралар іске асырылған жағдайда мүмкін болатын тәуекелдер; 
- бағаның өсуінің, жеткіліксіз қаржыландырудың және аяқталмаған мемлекеттік инвестициялық жобалардың жай-күйі себептері.
                





Қамту дәрежесі – сатылас, прокуратура органдарының қызметін қамтамасыз ету жөніндегі бюджеттік бағдарламаларды – 001 «Қазақстан Республикасында заңдар мен заңға тәуелді актілердің нақты және біркелкі қолданылуын жоғары қадағалауды жүзеге асыру», 102 кіші бағдарлама «Прокуратура органдары үшін объектілерді салу, реконструкциялау» және 015 ақпараттандыру бағдарламасы «Құқықтық статистикалық ақпаратпен қамтамасыз етудің жедел жүйесін құру» бағдарламаларын қамтиды.
Шығыстарға инвестициялық шолу жүргізу жөніндегі уәкілетті орган - Қазақстан Республикасының Бас прокуратурасы.
Ағымдағы ахуалдың сипаттамасы:
Республикамыз дамуының қазіргі кезеңінде прокуратура елдегі демократияның дамуына, құқықтық жүйені жетілдіруге, ең бастысы, азаматтардың конституциялық құқықтарын қорғауға елеулі үлес қосуда.
Ағымдағы жағдайды талдау конституциялық өкілеттіктерді және алдыға қойылған міндеттерді орындаудың негізгі жүктемесі прокуратура органдарының қызметкерлеріне жүктелетінін, олар заң бұзушылықтарға бірінші болып қарсы тұратынын, азаматтардың  құқықтарының бұзылуы туралы өтініштерді қарайтынын, Мемлекет басшысы мен еліміздің Үкіметі жүктеген  стратегиялық міндеттердің жергілікті жерлерде іске асырылғанын куәландырады.
Прокурорлық қадағалаудың тиімділігі көп жағдайда азаматтардың мемлекеттік құқықтық саясатқа деген көзқарасын және қоғам тарапынан билікке деген сенім деңгейін айқындайды. 
Прокурорлық қадағалаудың сапасын арттыру бүгінгі күні өзекті маңызға ие, өйткені жалпы республикадағы заңдылықтың жай-күйі прокуратура органдары жұмысының нәтижелеріне байланысты.
001102 Бюджеттік бағдарлама Қазақстан Республикасының аумағында заңдылықтың сақталуына жоғары қадағалауды жүзеге асыру мақсатында прокуратура органдары мен ведомстволарының жұмыс істеуін, мемлекеттік органдармен, заңдық компаниялармен және халықаралық ұйымдармен өзара іс-қимылды қамтамасыз етуге, сотта мемлекеттің мүдделерін білдіруге және мемлекет атынан қылмыстық қудалауды жүзеге асыруға бағытталған.
Кіші бағдарлама прокуратура органдары қызметкерлерінің мемлекеттік функциялар мен қадағалау қызметінің тиімділігін арттыру және прокуратура органдарының құқық қорғау әлеуетін іске асыру жөніндегі өкілеттіктерді орындауы үшін тиісті жағдайлар жасауға, сондай-ақ халықтың прокуратура органдарына деген сенімінің жоғары деңгейіне қол жеткізуге бағытталған.
Бюджеттік кіші бағдарламаның шығыстары прокуратура органдары объектілерінің құрылысын жалғастыруға бағытталатын болады.




015 Бюджеттік бағдарлама қылмысқа қарсы тиімді күресті және оның алдын алуды қамтамасыз ететін ақпараттық жүйенің мазмұнына, осы мақсаттарда мемлекеттік органдардың ақпараттық өзара іс-қимылын ұйымдастыруға, құқық қорғау және арнайы органдардың қылмыстық-процестік қызметін жүзеге асыруға бірыңғай тәсілді қамтамасыз етуге бағытталған.
Шығындар ақпараттық жүйелерді дамытуға бағытталады, бұл қызметкерлер жұмысының тиімділігін арттыруға, ақпараттық технологиялармен және заманауи менеджмент құралдарымен жұмыс істеуде олардың біліктілігін арттыруға және заңдардың сақталуын бақылауды күшейтетін БП-ның бірыңғай ақпараттық кеңістігін қалыптастыруға, адамның және азаматтың құқықтары мен бостандықтарын қорғауға мүмкіндік береді.
Прокуратура қызметінің негізгі бағыты - заң үстемдігін нығайту, адамның және азаматтың конституциялық құқықтары мен бостандықтарын қатаң және мүлтіксіз сақтау.
Заңдылықты нығайту, азаматтардың, қоғам мен мемлекеттің құқықтарын, бостандықтары мен мүдделерін қорғау жөніндегі міндеттерді шешу көп жағдайда прокуратура органдарын қаржылық және материалдық-техникалық жарақтандырудың тиісті деңгейіне байланысты.  

2. Шығындарды шолудың мақсатына жету нұсқалары:

1-нұсқа – есептік, соңғы 3 есептік кезеңде белгіленген. Прокуратура органдарының жылдар бойынша шығыстарының көлемі мыналарды құрады:
2023 жыл – 1 190,9 млн теңге;  
2024 жыл – 320,3 млн теңге;    
2025 жыл – 1 786,6 млн теңге.  
Есептік әдісті қолдану кезінде прокуратура органдарының 2026-2029 жылдарға арналған шығыстары – 1 099,3 млн теңгені құрады. 2026 жылға арналған қолдау көрсетілген шығыстар 4 791,1 млн теңгені құрады.  
Жағымды тұстары: бюджеттік әдіснаманы қатаң сақтау.
Теріс тұстары: жобалар құнының өсуінің жоғары тәуекелі. 

Қорытынды: инвестициялық жобалар бойынша есептеудің осы нұсқасын қолдану мақсатқа сай емес деп саналады.

2-нұсқа – шығыстарды арттыру, шығыстардың басымдығын ұлғайту жөніндегі негізделген ұсыныстарды ескере отырып, жоспарлы кезеңдегі шығыстарды талдау арқылы бюджеттік шолу қорытындылары бойынша ұсынылады.
Ұсынылған тәсілдер мен шығыстарды талдауды ескере отырып, 2026-2028 жылдарға арналған республикалық бюджет лимиттерінің жалпы көлемінде Бас прокуратура жылдар бойынша шығыстарды мәлімдеді: 
2026 жылға – 16 726,6 млн теңге;   
2027 жылға – 6 937,2 млн теңге;    
2028 жылға – 7 899,3 млн теңге.   

Бекітілген бюджет:
2026 жылға – 4 791,0 млн теңге, айырма -11 935,6 млн теңге;
2027 жылға – 7 496,9 млн теңге, айырма + 559,7 млн теңге;
2028 жылға – 12 889,6 млн теңге, айырма +4 990,3 млн теңгені құрады.

Жағымды тұстары: бюджеттің тұрақтылығы, орта мерзімді бюджеттік жоспарлау.
Қорытынды: неғұрлым қисынды, теңдестірілген және басқарылатын нұсқа. Мемлекеттік органның үздіксіз қызметін және тапсырмалардың орындалуын 
3. Шығындарды шолу мақсатына жету үшін оңтайлы нұсқа бойынша жұмыс тобының ұсыныстары:
Шолудың мақсатына жетудің 2-нұсқасын белгілеу ұсынылады.
1. Шығыстарға инвестициялық шолу жүргізу жөніндегі жұмыс тобының қорытындылары мен ұсынымдары: 
Инвестициялық жобаларды қаржыландыру құрылыс объектілерін уақтылы пайдалануға беруге мүмкіндік береді, бұл прокуратура органдары қызметкерлерінің мемлекеттік функцияларды және қадағалау қызметінің тиімділігін арттыру жөніндегі өкілеттіктерді орындауы үшін тиісті жұмыс жағдайларын жасайды.  Ақпараттық жүйелерді дамыту қызметкерлердің ақпараттық технологиялармен және заманауи менеджмент құралдарымен жұмыс істеудегі біліктілігін арттыруға және БП-ның бірыңғай ақпараттық кеңістігін қалыптастыруға мүмкіндік береді, бұл заңдардың сақталуын бақылауды, адамның және азаматтың құқықтары мен бостандықтарын қорғауды күшейтеді.
Шығыстарға жүргізілген инвестициялық шолу жоспарлауды кешенді бағалауға, сонымен қатар республикалық бюджет шығыстарының нәтижелілігін одан әрі арттыру бағыттарын анықтауға мүмкіндік берді
Жалпы  алғанда, талдау прокуратура органдарының шығыстары мемлекеттік саясаттың басымдықтарына сәйкес келетінін және нормативтік немесе тапсырылған негізге сай екенін көрсетті. Шығындардың бір-бірімен қайталануы анықталған жоқ.
Шығыстарға жүргізілген бюджеттік шолудың қорытындысы бойынша шығыстардың мақсатқа сай болуына инвестициялық шолу жүргізу жөніндегі жұмыс тобы игеру тәуекеліне байланысты бюджеттік қаражатты ұтымды пайдалану қағидаттарын ескере отырып, 2026 жылы 11 935,6 млн теңге сомасында жинақталған айырманы оңтайландыруды ұсынады, оның ішінде: 
- ақпараттық жүйелерді құру, енгізу және дамыту бойынша қызметтерге ақы төлеуге 3 141,1 млн. теңге шығындар;
- 8 794,5 миллион теңге 11 жаңа нысанның құрылысы;

